

**GUVERNUL REPUBLICII MOLDOVA**

**H O T Ă R Î R E nr**.**\_\_\_\_\_\_\_**

**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Chișinău**

**Cu privire la aprobarea proiectului de lege pentru**

**modificarea Legii nr.161/2017 privind regimul**

**mormintelor şi operelor comemorative de război**

**----------------------------------------------------**

Guvernului HOTĂRĂȘTE:

Se aprobă și se prezintă Parlamentului spre examinare proiectul de lege pentru modificarea Legii nr.161/2017 privind regimul mormintelor şi operelor comemorative de război.

**Prim-ministru PAVEL FILIP**

Contrasemnează:

Ministrul apărării Eugeniu Sturza

Ministrul educației, culturii și cercetării Monica Babuc

Ministrul justiției Victoria Iftodi

*Proiect*

**LEGE**

**pentru modificarea Legii nr.161/2017 privind regimul**

**mormintelor şi operelor comemorative de război**

Parlamentul adoptă prezenta lege organică.

**Articol unic**. – Legea nr.161/2017 privind regimul mormintelor şi operelor comemorative de război (Monitorul Oficial al Republicii Moldova, 2017, nr. 335–339, art. 576) se modifică după cum urmează:

1. În tot cuprinsul legii, cuvintele „Oficiul național”, la orice caz gramatical, se substituie cu cuvintele „Autoritate competentă pentru asigurarea regimului mormintelor și operelor comemorative de război”, la cazul gramatical corespunzător.

2. Titlul Capitolului II va avea următorul cuprins:

„Capitolul II. Autoritatea competentă pentru asigurarea regimului mormintelor și operelor comemorative de război”.

3. Articolul 5 va avea următorul cuprins:

„Articolul 5. Autoritatea competentă pentru asigurarea regimului mormintelor și operelor comemorative de război

Implementarea politicii statului în domeniul mormintelor și operelor comemorative de război este asigurată de către autoritatea competentă desemnată de către Guvern.”

4. Articolul 6 se abrogă.

5. La articolul 26 textul „prin Oficiul naţional – pentru activităţile organizate de acesta” se substituie cu textul „prin autoritatea competentă pentru asigurarea regimului mormintelor și operelor comemorative de război – pentru activităţile organizate de aceasta”.

6. Articolul 28 litera a) va avea următorul cuprins.

„a) va desemna autoritatea competentă să asigure implementarea politicii statului în domeniul mormintelor și operelor comemorative de război;”.

7. Articolul 29 se abrogă.

PREŞEDINTELE PARLAMENTULUI Andrian CANDU